اثرده تولستویون دا "بیزیم بابالاریمیز یاشادیغی دؤورلرده" ایفادسیله قئید ائتدیی کیمی، رومانین قلمه آلیندیغی دؤوردن آلتمیش ایل اوّلکی حادیثه‌لر تصویر ائدیلمیش‌دیر. تولستوی رومانی یازمامیش‌دان اوّل روسیه نین فرانسه طرفیندن ایستیلاسی دؤورونده یاشامیش بیر چوْخ شخصلرله گؤروشه‌رک قئیدلر آپارمیش، تاریخی آراشدیرمالارداکی معلوماتلاری همین قئیدلرله مؤ قایسه ائده‌رک اصل حقیقتی اۆزه چیخارماغا چالیشمیش‌دیر. اوْ، ناپولون باشدا اوْلماقلا، رومان‌دا تصویر اتدیی تاریخی شخصلره عایید مکتوبلاری، ژورناللاری، آوتوبیوقرافیک و بیوقرافیک اثرلری اوْخوموش و بۇ یازیچییا تصویر اتدیی فیقورلارین رال اوْبرازینی یاراتماغا ایمکان وئرمیش‌دیر. عۆمومی‌لیک‌ده، "حرب و صۆلح" رومانیندا ۱۶۰ تاریخی شخص‌دن بدیعی اوْبراز کیمی ایستیفاده ائدیلمیش‌دیر.